Álvaro de Castro

Álvaro Xavier de Castro (Guarda, 1878lo Coimbra, 1928ko ekainaren 29a) portugaldar militar eta politikaria. Portugalgo lehen ministroa izan zen 1920ko azaroan eta 1923ko abendutik 1924ko uztailera.

Eskola Militarrean eta Coimbrako Unibertsitatean ikasi zuen. Ideia errepublikarrak zituen, eta 1908ko eta 1910eko Coimbrako konspirazioetan parte hartu zuen. Errepublika ezarri ondoren, 1911ko batzar konstituziogileko kide izan zen, eta, ondoren, Justizia, Ogasun, Kolonia, Barne eta Gerra ministro.

1915eko maiatzean Joaquim Pimenta de Castroren gobernua boteretik kendu zuen altxamendu politiko-militarreko buruetako bat izan zen, eta batzorde konstituzionaleko kideetako bat izan zen. 1915etik 1918ra Mozambikeko gobernadorea izan zen.

1919ko urtarrilean, João do Canto e Castro presidentearen aurkako Santaremeko altxamenduan parte hartu zuen. Berreraikuntza Nazionaleko Alderdi Errepublikanoaren sortzaileetako bat izan zen eta 1920ko azaroan lehen ministro kargua hartu zuen.

Alderdi Errepublikar Nazionalistaren sortzaile eta buruzagietako bat izan zen, eta bigarren aldiz lehen ministro izan zen 1923ko abendutik 1924ko uztailera.

Parisera erbesteratu zen 1926an diktadura ezarri ondoren. Han gaixotu zen eta Portugalera itzultzen utzi zioten hiltzeko.

Kategoria:Portugalgo militarrak
Kategoria:Portugalgo Lehen Ministroak
Kategoria:Erbesteratuak